एचडीएफसी बैंक

एचडीएफसी बैंक भारत का एक प्रमुख बैंक है,  मुंबई, भारत में इसकी स्थापना अगस्त 1994 में की गयी थी। एचडीएफसी बैंक ने जनवरी 1995 में एक अनुसूचित वाणिज्यिक बैंक के रूप में कार्य शुरू किया। एचडीएफसी बैंक संपत्ति के हिसाब से भारत का सबसे बड़ा निजी क्षेत्र का बैंक है और अप्रैल 2021 तक बाजार पूंजीकरण के हिसाब से दुनिया का 10वां सबसे बड़ा बैंक है। यह भारतीय स्टॉक एक्सचेंजों पर 122.50 अरब डॉलर के बाजार पूंजीकरण के हिसाब से तीसरी सबसे बड़ी कंपनी है। यह लगभग 152,000 कर्मचारियों के साथ भारत में पंद्रहवां सबसे बड़ा नियोक्ता भी है। मोबाइल बैंकिंग भी हिंदी में उपलब्ध है। इसके शाखाओं की अधिकतम संख्या मुंबई और नई दिल्ली में हैं।

 इतिहास 

 टाईम्स बैंक का अधिग्रहण 
26 फ़रवरी 2000 को भारतीय रिज़र्व बैंक ने एचडीएफसी बैंक तथा टाईम्स समूह/बेनेट कोलमैन एण्ड कं० द्वारा संचालित टाईम्स बैंक के विलय को स्वीकृति दे दी। विलय योजना के अनुसार टाईम्स बैंक के शेयरधारकों को 5.75 शेयरों के बदले एचडीएफसी बैंक का एक शेयर मिला। नई पीढ़ी के किन्हीं निजी बैंको में होने वाला का यह पहला विलय था।

 सेंचुरियन बैंक ऑफ पंजाब का अधिग्रहण 
23 मई 2008 को भारतीय रिज़र्व बैंक द्वारा एचडीएफसी बैंक तथा सेंचुरियन बैंक ऑफ पंजाब (सीबीओपी) के विलय को मंज़ूरी दे दी। निवेशकों को सीबीओपी के २९ शेयरों के बदले एचडीएफसी बैंक का एक शेयर मिला।

 नेटवर्क 
31 दिसंबर 2023 तक, 3,872 शहर या कस्बों में 8,091 शाखाएं और 20,688 एटीएम हैं। बैंक की 52% शाखाएं दोनों ग्रामीण और अर्ध-शहरी क्षेत्रों में हैं। एचडीएफसी बैंक केंद्रशासित प्रदेश में एकमात्र निजी क्षेत्र का बैंक बन गया है, जिसने लक्षद्वीप के कवरत्ती द्वीप पर एक शाखा खोली है।

 उपलब्धियाँ
 रक्तदान का विश्व रिकॉर्ड 
एचडीएफसी बैंक ने 6 दिसम्बर 2013 को 709 स्थानों पर 1,115 रक्तदान कैंप लगाए गए जिनमें 61,902 लोगों द्वारा रक्तदान किया गया जो कि गिनीज़ बुक ऑफ वर्ल्ड रिकॉर्ड्स में शामिल किया गया।

 सन्दर्भ 

 बाहरी कड़ियाँ 
 HDFC बैंक पर्सनल लोन
 एचडीएफसी बैंक IFSC Code

श्रेणी:बीएसई सेंसेक्स
श्रेणी:भारतीय बैंक
श्रेणी:भारत के प्रणालीगत महत्वपूर्ण बैंक
श्रेणी:भारत में निजी क्षेत्र के बैंक
श्रेणी:निफ़्टी 50